
	谞讟诇讜 讘诪驻讛. 驻讬专砖 讘拽讜谞讟' 诪砖讜诐 谞拽讬讜转 讜讘讞谞诐 驻讬专砖 讻谉 讚专讘讬 爪讚讜拽 讻讛谉 讛讜讛 讻讚诪讜讻讞 驻' 诪讬 砖诪转讜 (讘专讻讜转 讚祝 讬讟:) 讜讘住讜祝 驻专拽 讻诇 驻住讜诇讬 讛诪讜拽讚砖讬谉 (讘讻讜专讜转 讚祝 诇讜.) 讜讛讬讛 讗讜讻诇 注诇 讟讛专转 转专讜诪讛 讜讬讚讬诐 砖谞讬讜转 讛谉 讜驻讜住诇讜转 讗转 讛转专讜诪讛 砖讝讜 讛讬讗 讗讞转 诪讬''讞 讚讘专 讚讘驻''拽 讚砖讘转 (讚祝 讬讚.) 讚讗驻讬' 驻讞讜转 诪讻讘讬爪讛 诪拽讘诇 讟讜诪讗讛 讻讚诪讜讻讞 驻专拽 砖谞讬 讚诪住' 讟讛专讜转 (诪''讗) 讚转谞谉 讗讬谉 讘讜 讻讘讬爪讛 讛讜讗 讟诪讗 讜讛讻诇 讟讛讜专: 讜诇讗 讘讬专讱 讗讞专讬讜. 住讘专 诇讛 讻专讘讬 讬讛讜讚讛 讚驻专拽 砖诇砖讛 砖讗讻诇讜 (讘专讻讜转 讚祝 诪讟:) 讚讚专讬砖 讜讗讻诇转 讜砖讘注转 讜讘专讻转 讗讻讬诇讛 砖讬砖 讘讛 砖讘讬注讛 讚讛讬讬谞讜 讻讘讬爪讛 讜专''诪 驻诇讬讙 讜讗诪专 讚诪讘专讻讬谉 讘讻讝讬转 讜谞专讗讛 讛诇讻讛 讻讜讜转讬讛 诪讚讗诪专讬' 驻专拽 讻讬爪讚 诪讘专讻讬谉 (砖诐 讚祝 诇讞: 讜砖诐) 讗''专 讞讬讬讗 讘专 讗讘讗 讗谞讬 专讗讬转讬 讗转 专' 讬讜讞谞谉 砖讗讻诇 讝讬转 诪诇讬讞 讜讘讬专讱 注诇讬讜 转讞诇讛 讜住讜祝 讜注讜讚 讗诪专讬' 驻专拽 砖诇砖讛 砖讗讻诇讜 (砖诐 讚祝 诪讞. 讜砖诐) 讗''专 讞讬讬讗 讘专 讗讘讗 讗''专 讬讜讞谞谉 诇注讜诇诐 讗讬谞讜 诪讜爪讬讗 专讘讬诐 讬讚讬 讞讜讘转谉 注讚 砖讬讗讻诇 讻讝讬转 讚讙谉 讜讻谉 讗诪专 专讘 讛讜谞讗 讘专 讬讛讜讚讛 诪砖诪讬讛 讚专讘 讜诪转讜讱 讛讬专讜砖诇诪讬 诪砖诪注 讚讘讘专讬讛 诇讗 讘注讬谞谉 讻讝讬转 讚讗驻讬诇讜 驻专讬讚讛 讗讞转 砖诇 注谞讘 讗讜 驻专讬讚讛 讗讞转 砖诇 专讬诪讜谉 讟注讜谞讛 讘专讻讛 诇驻谞讬讛 讜诇讗讞专讬讛 讜讛讻讬 讗讬转讗 讘讬专讜砖诇' 讘专讬砖 讻讬爪讚 诪讘专讻讬谉 专' 讬讜讞谞谉 谞住讘 讝讬转讗 讜讘专讱 诇驻谞讬讜 讜诇讗讞专讬讜 讜讛讜讛 专' 讞讬讬讗 讘专 讗讘讗 诪住转讻诇 讘讬讛 讜讗诪专 诇讬讛 专' 讬讜讞谞谉 讘讘诇讗讛 诪讛 讗转 诪住转讻诇 讘讬 诇讬转 诇讱 讻诇 砖讛讜讗 诪诪讬谉 砖讘注讛 讟注讜谉 讘专讻讛 诇驻谞讬讜 讜诇讗讞专讬讜 讗讬转 诇讬讛 讜诪讛 爪专讬讻讗 诇讬讛 诪驻谞讬 砖讙专注讬谞转讜 诪诪注讟转讜 讜诇讬转 诇讬讛 诇专讘讬 讬讜讞谞谉 砖讙专注讬谞转讜 诪诪注讟转讜 诪讛 注讘讚 诇讬讛 专''讬 诪砖讜诐 讘专讬讛 诪讬诇转讬讛 讚专讘讬 讬讜讞谞谉 讗诪专讛 砖讻谉 讗驻讬诇讜 驻专讬讚讛 讗讞转 砖诇 注谞讘 讗讜 驻专讬讚讛 讗讞转 砖诇 专讬诪讜谉 砖讛讬讗 讟注讜谞讛 讘专讻讛 诇驻谞讬讜 讜诇讗讞专讬讜 讜讘讛砖''住 砖诇谞讜 讬砖 讻注讬谉 诪注砖讛 讝讛 驻专拽 讻讬爪讚 诪讘专讻讬谉 (砖诐 讚祝 诇讞:) 讚讗''专 讞讬讬讗 讘专 讗讘讗 讗谞讬 专讗讬转讬 讗转 专' 讬讜讞谞谉 砖讗讻诇 讝讬转 诪诇讬讞 讜讘专讱 注诇讬讜 转讞讬诇讛 讜住讜祝 讗''诇 专' 讬专诪讬讛 诇专' 讝讬专讗 讛讬讻讬 讘专讬讱 专' 讬讜讞谞谉 讗讝讬转 诪诇讬讞 讻讬讜谉 讚砖拽诇讬讛 诇讙专注讬谞转讬讛 讘爪专 诇讬讛 砖讬注讜专讗 讗诪专 诇讬讛 诪讬 住讘专转 讻讝讬转 讙讚讜诇 讘注讬谞谉 讘讬谞讜谞讬 讘注讬谞谉 讜讛讛讬讗 讝讬转 讚讗转讗 诇拽诪讬讛 讚专' 讬讜讞谞谉 讝讬转 讙讚讜诇 讛讜讛 讚讗注''讙 讚砖拽诇讬讛 诇讙专注讬谞转讬讛 驻砖 诇讬讛 砖讬注讜专讗 讜讛砖转讗 讗讬 讛讜讛 注讜讘讚讗 讚讛砖''住 砖诇谞讜 讛讬讬谞讜 讛讛讬讗 讚讬专讜砖诇' 讗''讻 讞讜诇拽 注诇 砖诇谞讜 讜诇讗 住诪讻讬谞谉 注诇讬讛 诪讚诇讗 砖谞讬 诇讬讛 诪砖讜诐 讚讘专讬讛 讛讜讗 讗讘诇 砖诪讗 砖谞讬 诪注砖讬诐 讛讬讜 讜讛讛讬讗 讚讬专讜砖诇' 讛讬讛 讝讬转 砖诇诐 讜讗讻诇讜 注诐 讛讙专注讬谉 讚讛讜讬 讘专讬讛 讗讘诇 讛讛讜讗 讚讛砖''住 砖诇谞讜 诇讗 讛讬讛 讘讜 讙专注讬谉 砖讻谉 住转诐 讝讬转 诪诇讬讞 讘诇讗 讙专注讬谉 讛讜讗 讜诇讗 讛讜讛 讘专讬讛 讜诇讛讻讬 讛讜爪专讱 诇转专抓 讚讙讚讜诇 讛讬讛 讜讝讬转 讚讬专讜砖诇诪讬 拽讟谉 诪讝讬转 讘讬谞讜谞讬 讛讬讛 讜讛专讜爪讛 诇讛讜爪讬讗 注爪诪讜 诪住驻讬拽讗 爪专讬讱 砖讬讗讻诇 讻讝讬转 讗驻讬诇讜 讘讚讘专 砖讛讜讗 讘专讬讛 讜讚讜拽讗 诇注谞讬谉 讘专讻讛 砖诇讗讞专讬讛 讗讘诇 诇驻谞讬讜 诪讘专讱 讗驻讬' 驻讞讜转 诪讻讝讬转 讘讻诇 讚讘专 讚诇驻谞讬讜 诇讗 讘注讬谞谉 砖讬注讜专 讚讗住讜专 诇讬讛谞讜转 讘注讜讛''讝 讘诇讗 讘专讻讛 讻讚诪砖诪注 诪注讜讘讚讗 讚专' 爪讚讜拽 讚拽讗诪专 讜诇讗 讘讬专讱 讗讞专讬讜 讻讚驻专讬' 诪砖讜诐 讚住讘专 诇讛 讻专' 讬讛讜讚讛 诪砖诪注 讛讗 诇驻谞讬讜 讘讬专讱 讜讻谉 驻讬专砖 讘拽讜谞讟' 讜讗诪专讬谞谉 讘讬专讜砖诇诪讬 讘转讞诇转 驻专拽 讻讬爪讚 诪讘专讻讬谉 讻诇 砖讗讜诪专 注诇讬讜 砖诇砖 讘专讻讜转 讗讜诪专 诇驻谞讬讜 讛诪讜爪讬讗 诇讞诐 诪谉 讛讗专抓 讜讻诇 砖讗讬谉 讗讜诪专 注诇讬讜 讙' 讘专讻讜转 讗讬谉 讗讜诪专 注诇讬讜 讛诪讜爪讬讗 诇讞诐 诪谉 讛讗专抓 讛转讬讘讜谉 讛专讬 驻讞讜转 诪讻讝讬转 讚讗讬谉 讗讜诪专 注诇讬讜 砖诇砖 讘专讻讜转 诪注转讛 诇讗 讬讗诪专讜 诇驻谞讬讜 讛诪讜爪讬讗 诇讞诐 诪谉 讛讗专抓 讛讗 讗''专 讬注拽讘 讘专 讗讞讗 诇砖讗专 诪讬谞讬诐 谞爪专讻讗 驻讬' 诇讗 讗转讗 诇讞诇拽 讘讬谉 讚讘专 砖讬砖 讘讜 讻砖讬注讜专 诇讚讘专 砖讗讬谉 讘讜 讻砖讬注讜专 讗诇讗 讗转讗 诇讞诇拽 讘讬谉 驻转 诇砖讗专 诪讗讻诇 砖诇 讞诪砖转 讛诪讬谞讬诐 讻讙讜谉 诪注砖讛 拽讚讬专讛 砖讗讬谉 诪讘专讻讬谉 讗讞专讬讜 讙' 讘专讻讜转 讜讻谉 讻讜讘讗 讚讗专注讗 讜驻转 讛讘讗讛 讘讻讬住谞讬谉 讻讬 诇讗 拽讘注 住注讜讚转讬讛 注讬诇讜讬讛 讜驻转 讗讜专讝 讜讚讜讞谉 砖讗讬谉 诪讘专讻讬谉 讗讞专讬讛诐 砖诇砖 讘专讻讜转 讗讬谉 讗讜诪专讬诐 注诇讬讛诐 讛诪讜爪讬讗 诇讞诐 诪谉 讛讗专抓 讜讗注''讙 讚讘专讬砖 讻讬爪讚 诪讘专讻讬谉 (砖诐 讚祝 诇讛. 讜砖诐) 谞驻拽讗 诇谉 讘专讻讛 讘转讞诇讛 讘拽''讜 诪讘住讜祝 讻砖讛讜讗 砖讘注 诪讘专讱 讻砖讛讜讗 专注讘 诇讗 讻''砖 诪''诪 诇讗 砖讬讬讱 诇诪讬诪专 讚讬讜 讜讘诪砖讛讜 诪讘专讱 讘转讞诇讛 讗注''讙 讚诇讗 诪讘专讱 讘住讜祝 讚讗讜转讜 拽''讜 讗讬谞讜 讗诇讗 讙诇讜讬 诪诇转讗 讘注诇诪讗 讚讘专讻讛 诇驻谞讬讜 诇讗讜 讚讗讜专讬讬转讗 讻讚转谞谉 驻专拽 诪讬 砖诪转讜 (砖诐 讚祝 讻:) 讘注诇 拽专讬 注诇 讛诪讝讜谉 诪讘专讱 诇讗讞专讬讜 讜讗讬谞讜 诪讘专讱 诇驻谞讬讜 讜讻谉 讘驻' 讛讬讛 拽讜专讗 (讟诐 讚祝 讟讝. 讜砖诐) 转谞讬讗 讛驻讜注诇讬诐 砖讛讬讜 注讜砖讬谉 诪诇讗讻讛 讗爪诇 讘注诇 讛讘讬转 讗讜讻诇讬谉 驻转谉 讜讗讬谉 诪讘专讻讬谉 诇驻谞讬讛 讗讘诇 诪讘专讻讬谉 诇讗讞专讬讛 砖转讬 讘专讻讜转 讜诇注谞讬谉 砖转讬讛 谞专讗讛 砖诪讘专讻讬谉 讗讻讝讬转 讬讬谉 注诇 讛讙驻谉 讜注诇 驻专讬 讛讙驻谉 讗注''讙 讚诇讙讘讬 讬讜讛''讻 诇讗 讛讜讬 砖讬注讜专 讞砖讜讘 讘驻讞讜转 诪诪诇讗 诇讜讙诪讗 讻讚讗诪专 驻' 讘转专讗 讚讬讜诪讗 (讚祝 注讙: 讜砖诐) 诇讗 讬诇驻讬谞谉 诪讬谞讬讛 讘专讻转 讛讬讬谉 诇讗讞专讬讜 转讚注 讚诇注谞讬谉 讗讻讬诇讛 讛讜讬 砖讬注讜专讗 讘讬讜诐 讛讻驻讜专讬诐 讻讻讜转讘转 讜诇注谞讬谉 讘专讻讛 诪讬讞讬讬讘 诇讗讞专讬讜 讘讻讝讬转 讚讛诇讻讛 讻专讘讬 诪讗讬专 讻讚驻专讬砖讬转 讜讗讬转 诇诪''讚 诇注谞讬谉 拽讬讚讜砖 讚讗''爪 诪诇讗 诇讜讙诪讗 讛诇讻讱 诇讘专讱 讗讞专讬讜 谞诪讬 讬讻讜诇 诇讛讬讜转 讚诇讗 讘注讬 诪诇讗 诇讜讙诪讗 讜诪讬讛讜 拽爪转 讛讬讛 谞专讗讛 诇讚拽讚拽 讚诪讜讚讬 专' 诪讗讬专 讘砖转讬讛 讚讘注讬 讻讘讬爪讛 讚讘驻专拽 砖诇砖讛 砖讗讻诇讜 (讘专讻讜转 讚祝 诪讟. 讜砖诐) 讚专讬砖 专''诪 讜讗讻诇转 讝讜 讗讻讬诇讛 讜砖讘注转 讝讜 砖转讬讛 讜讗讻讬诇讛 讘讻讝讬转 讜专' 讬讛讜讚讛 讚专讬砖 讜讗讻诇转 讜砖讘注转 讝讜 讗讻讬诇讛 砖讬砖 讘讛 砖讘讬注讛 讜讗讬 讝讜 讝讜 讻讘讬爪讛 讜讻讬讜谉 讚谞驻拽讗 诇谉 诇专''诪 砖转讬讛 诪讜砖讘注转 讗''讻 讘注讬 讻讘讬爪讛 讚诇讗 讛讜讬 砖讘讬注讛 讘驻讞讜转 讜砖诪讗 讬砖 诇讞诇拽 讘讬谉 砖转讬讛 诇讗讻讬诇讛 讚讚诇诪讗 砖讘讬注讛 讘砖转讬讛 讛讜讬 讘驻讞讜转 诪讻讘讬爪讛 讜讻诇 讛谞讬 砖讬注讜专讬谉 讚专讘谞谉 谞讬谞讛讜 讻讚诪讜讻讞 驻专拽 诪讬 砖诪转讜 (砖诐 讚祝 讻: 讜砖诐) 讚讗诪专讬' 讛讻讗 讘诪讗讬 注住拽讬谞谉 讚讗讻诇 砖讬注讜专讗 讚专讘谞谉 讜诇注谞讬谉 讘专讻讛 讚诇讗讞专讬讜 诇讗 诪爪讬谞讜 砖讜诐 砖讬注讜专讗 讗诇讗 讻讝讬转 诇专''诪 讜讻讘讬爪讛 诇专' 讬讛讜讚讛 讜拽专讗 讗住诪讻转讗 讘注诇诪讗 讚诪讚讗讜专讬讬转讗 讘注讬谞谉 砖讘讬注讛 讙诪讜专讛 讜讛讗 讚讗诪专讬' 驻专拽 砖诇砖讛 砖讗讻诇讜 (砖诐 讚祝 诪讞.) 砖诪注讜谉 讘谉 砖讟讞 诇讙专诪讬讛 讛讜讗 讚注讘讚 诪砖诪注 讚讗讬谞讜 诪讜爪讬讗 讗讞专讬诐 讬讚讬 讞讜讘转谉 注讚 砖讬讗讻诇 讻讝讬转 讛讗 讘讻讝讬转 讚讙谉 诪讜爪讬讗 讗注''驻 砖讛诪诇讱 讜讛诪诇讻讛 诪住转诪讗 讗讻诇讜 讻讚讬 砖讜讘注谉 诇讗 讚诪讬 讙讚讜诇 讚专讘谞谉 诇拽讟谉 讚专讘谞谉 讚诇讗 诪驻讬拽 讚讗讜专讬讬转讗 讚讛讗 讙讚讜诇 讗驻讬诇讜 诇讗 讗讻诇 讻诇诇 讛讬讛 专讗讜讬 (诇讛讜) 诇讛讜爪讬讗 讗讞专讬诐 讜讻谉 驻讬专砖 砖诐 讘拽讜谞讟专住:





专讘讬谞讜 讞谞谞讗诇

驻讬' 讛讬讗 讛讟讘诇讗 讚讘专讬 专' 讬注拽讘 讜讞讻诪讬诐 讗讜诪专讬诐 讬砖谉 讗讚诐 砖讬谞转 注专讗讬 讜讛讜讗 讻讚讬 讛讬诇讜讱 诪讗讛 讗诪讛. 讗讘诇 砖讬谞转 拽讘注 讬讜转专 诪讝讛 [讗住讜专]. 



讗诪专 专讘 讗住讜专 诇讗讚诐 诇讬砖谉 讘讬讜诐 讬讜转专 诪砖讬谞转 讛住讜住 讜讛讜讗 砖转讬谉 谞砖诪讬 转谞讬讗 专' 讬讜住讬 讗讜诪专 讛讬诇讚讬诐 讘讝诪谉 砖谞砖讜转讬讛谉 注诪讛诐 讞讜诇爪讬谉 讘讬谉 讘讬讜诐 讜讘讬谉 讘诇讬诇讛 讜讗讞"讻 讬砖谞讬诐. 讜讗拽砖讬' 砖"诪 讘注诇 拽专讬 讗住讜专 讘转驻讬诇讬谉 讜砖谞讬谞谉 诪驻谞讬 砖专讙讬诇讬谉 讘讟讜诪讗讛. 



转"砖 讘注诇 拽专讬 讗讬谞讜 讗住讜专 讘转驻讬诇讬谉. 



转"专 砖讻讞 讜砖讬诪砖 诪讟转讜 讘转驻讬诇讬谉 讗讬谞讜 讗讜讞讝 诇讗 讘专爪讜注讛 讜诇讗 讘拽爪讬爪讛 注讚 砖讬讟讜诇 讬讚讬讜 讜讬住讬专诐 诪专讗砖讜 诪驻谞讬 砖讛讬讚讬诐 注住拽谞讬讜转 讛谉:
诪注砖讛 砖讛讘讬讗讜 诇专讬讘"讝 诇讟注讜诐 讛转讘砖讬诇 讻讜'. 转谞讬讗 诇讗 砖讛诇讻讛 讻谉 讗诇讗 砖专爪讜 诇讛讞诪讬专 注诇 注爪诪谉 讗讘诇 讛诇讻讛 讗讜讻诇 讗讚诐 讗讻讬诇转 注专讗讬 讞讜抓 诇住讜讻讛 讜讛专讜爪讛 诇讛讞诪讬专 注诇 注爪诪讜 诪讞诪讬专.





讛诪讗讬专讬

诪注砖讛 讜讛讘讬讗讜 诇讜 诇专讘谉 讬讜讞谞谉 讘谉 讝讻讗讬 诇讟注讜诐 讗转 讛转讘砖讬诇 专"诇 讗讻讬诇讛 诪讜注讟转 注诐 诪注讟 转讘砖讬诇 讻注讬谉 讛讘讗 诇讟注讬诪讛 讜诇专讘谉 讙诪诇讬讗诇 砖转讬 讻讜转讘讜转 讜讚诇讬 砖诇 诪讬诐 讜讗诪专讜 讛注诇讜诐 诇住讜讻讛 讜砖讗诇讜 讘讙诪专讗 诪注砖讛 诇住转讜专 讜转讬专爪讜 讘讛 砖讛诪砖谞讛 讞住专讛 讜讻讱 讛讬讗 砖谞讜讬讛 讜讗诐 专爪讛 诇讛讞诪讬专 注诇 注爪诪讜 专砖讗讬 讜讗讬谉 讘讛 诪砖讜诐 讬讜讛专讗 砖讛专讬 专讘谉 讙诪诇讬讗诇 讛讞诪讬专 注诇 注爪诪讜 讗祝 讘驻讬专讜转 注专讗讬 讛讬讗 讜讻谉 讛诪讬拽诇 讗讬谉 讘讜 谞讚谞讜讚 注讘讬专讛 讻诇诇 砖讛专讬 讻砖谞转谞讜 诇讜 诇专' 爪讚讜拽 讗讜讻诇 驻讞讜转 诪讻讘讬爪讛 谞讟诇讜 讘诪驻讛 讜讗讻诇讜 讞讜抓 诇住讜讻讛 讜诇讗 讘讬专讱 讗讞专讬讜 讜讗转讛 诇诪讚 诪讚讘专讬讜 讞诪砖讛 讚讬谞讬谉 讘讻诇 讗讜讻诇 砖讛讜讗 驻讞讜转 诪讻讘讬爪讛 讗讞讚 砖讗讬谞讜 爪专讬讱 住讜讻讛 讜讛砖谞讬 砖讗讬谞讜 爪专讬讱 谞讟讬诇转 讬讚讬诐 讜讛砖诇讬砖讬 砖爪专讬讱 诪讬讛讗 讻专讬讻转 诪驻讛 讜讛专讘讬注讬 砖讗讬谞讜 爪专讬讱 讘专讻讛 诇讗讞专讬讜 专"诇 讘专讻转 讛诪讝讜谉 讜讛讞诪讬砖讬 砖爪专讬讱 讘专讻讛 诇驻谞讬讜 讛讗 讻诇 砖讛讜讗 讻讘讬爪讛 爪专讬讱 谞讟讬诇转 讬讚讬诐 讜讘专讻讛 诇讗讞专讬讜 讜讗祝 诪讻诇诇 讚讘专讬讜 讛讬讛 谞专讗讛 砖讻诇 讻讘讬爪讛 讬讛讗 爪专讬讱 住讜讻讛 讗诇讗 砖讘讙诪专讗 砖讗诇讜 讘讛 讛讗 讻讘讬爪讛 讘注讬 住讜讻讛 诇讬诪讗 转讛讜讬 转讬讜讘转讬讛 讚讗讘讬讬 讜专讘 讬讜住祝 讚拽讗诪专讬 讚讻讘讬爪讛 诇讗 讘注讬 住讜讻讛 讜讗注"讙 讚专讘 讬讜住祝 讗诪专 转专转讬 讗讜 转诇转 讘讬注讬 诪"诪 讛讜讗讬诇 讜讛拽砖讛 诇讜 讗讘讬讬 讜讛讗 讝讬诪谞讬谉 讚拽讘注 讗讬谞讬砖 住注讜讚转讬讛 注诇讬讬讛讜 讜讗诪专讬谞谉 讗诇讗 讗诪专 讗讘讬讬 讻讚 讟注讬诐 讘专 讘讬 专讘 讜讻讜' 讜讚讗讬 讛讚专 讘讬讛 专讘 讬讜住祝 讜转讬专抓 讚讻讬 谞拽讟 驻讞讜转 诪讻讘讬爪讛 诇讗 诪砖讜诐 住讜讻讛 砖讗祝 讻讘讬爪讛 驻讟讜专 诪谉 讛住讜讻讛 讗诇讗 诪砖讜诐 谞讟讬诇讛 讜讘专讻转 讛诪讝讜谉 砖讗诇讜 讛讬讛 讻讘讬爪讛 讛讬讛 爪专讬讱 谞讟讬诇讛 讜讘专讻转 讛诪讝讜谉 讗讘诇 住讜讻讛 诇讗 讜谞诪爪讗 砖讛讻诇 诪讜讚讬诐 讘讗讻讬诇转 注专讗讬 砖讛讜讗 讻讘讬爪讛 讜讗讬谉 讗谞讜 爪专讬讻讬诐 诇驻专砖讛 诇讗 讘驻讞讜转 诪注讟 讜诇讗 讘讬转专 诪注讟 讜诪"诪 诇诪讚谞讜 诪讚讘专讬讜 诇注谞讬谉 住讜讻讛 砖讻诇 讗讻讬诇转 注专讗讬 诪讜转专 诇讗讻讜诇 讞讜抓 诇住讜讻讛 讘诇讗 砖讜诐 驻拽驻讜拽 讜谞讚谞讜讚 注讘讬专讛 砖讗诇诪诇讗 讻谉 讗驻讬' 驻讞讜转 诪讻讘讬爪讛 诇讗 讛讬讛 讗讜讻诇 讻诇 砖讬砖 讘讜 讗讻讬诇转 讻讝讬转 讜讝讜 讜讚讗讬 讛诇讻讛 讗诇讗 砖讗谞讜 爪专讬讻讬诐 诇讞讝讜专 讜诇讚讜谉 注诇 讝讜 砖诇 谞讟讬诇转 讬讚讬诐 讜砖诇 讘专讻转 讛诪讝讜谉 讗诐 讛诇讻讛 讻讚讘专讬讜 讗诐 诇讗讜 讜谞讚讜谉 转讞诇讛 讘讝讜 砖诇 谞讟讬诇转 讬讚讬诐 讜讛讜讗 砖讛讬讜 诪驻专砖讬诐 砖讗讜讻诇 讝讛 砖诇 转专讜诪讛 讛讬讛 砖专' 讗诇讬注讝专 讘专' 爪讚讜拽 讻讛谉 讛讬讛 讜讗讜讻诇 转专讜诪讛 讜讘转专讜诪讛 诪讜转专 诇讗讻讜诇 讘诇讗 谞讟讬诇转 讬讚讬诐 注诇 讬讚讬 讻专讬讻转 诪驻讛 砖诪转讜讱 讞讜诪专 砖讘讛 讗讚诐 谞讝讛专 砖诇讗 诇讬讙注 讘讛 讜诇讗 讬讘讗讜 诇讟诪讗讛 讘讟讜诪讗转 讬讚讬诐 砖讘讛诐 讗讘诇 讘讞讜诇讬谉 讗诐 讛讬讜 谞讗讻诇讬诐 注诇 讟讛专转 讛拽讜讚砖 讗讜 注诇 讟讛专转 转专讜诪讛 讗住讜专 注讚 砖讬讟讜诇 讗转 讬讚讬讜 砖讗讬谞讜 诪拽驻讬讚 注诇 谞讙讬注转讜 讜诇讚注转谞讜 讗祝 讘讞讜诇讬谉 讙诪讜专讬诐 爪专讬讱 谞讟讬诇讛 讜诇驻讬专讜砖 讝讛 砖诇 转专讜诪讛 讛讬讛 讜诪转讜讱 讻讱 讛讬讛 诪讬拽诇 诇讗讻诇讜 讘讻专讬讻转 诪驻讛 讜诇讚注转 讝讛 诪"诪 讘诪讛 砖讚拽讚拽 砖讘讻讘讬爪讛 爪专讬讱 谞讟讬诇讛 讗讬谉 讛诇讻讛 讻谉 砖讻诇 砖讘转专讜诪讛 讗祝 讘讬转专 讻诪讛 讗讬谉 爪专讬讱 谞讟讬诇讛:

诪讬 砖讛转驻讬诇讬谉 讘讬讚讜 讗住讜专 诇讜 诇讬砖谉 讘讛诐 讗驻讬' 砖讬谞转 注专讗讬 砖诪讗 讬驻诇讜 讘讗专抓 讛讬讜 诪讜谞讞讜转 诇讜 讘专讗砖讜 讚专讱 讛谞讞转诐 讬砖谉 讘讛诐 砖讬谞转 注专讗讬 砖诇讗 讞砖砖讜 诇砖诪讗 讬驻讬讞 讘讛诐 讘砖讬谞转 注专讗讬 讛谞讬讞诐 转讞转 诪专讗砖讜转讬讜 讗讜 讘讗讬讝讛 诪拽讜诐 讜驻专住 住讜讚专 注诇讬讛诐 讬砖谉 注诪讛诐 讗驻讬' 讘拽讘注 砖讛专讬 诪讛 诇讜 注讜讚 诇注砖讜转 讜诇讗 谞转谞讛 转讜专讛 诇诪诇讗讻讬 讛砖专转 讜讬砖 驻讜住拽讬诐 讘诪讜谞讞讬诐 讘专讗砖讜 砖诇讗 讛转讬专讜 讘讛诐 砖讬谞转 注专讗讬 讗诇讗 讘诪讜住专 砖谞转谞讜 诇讗讞专讬诐 讗讜 讘诪谞讬讞 专讗砖讜 讘讬谉 讘专讻讬讜 砖讞讜砖砖讬诐 诇砖诪讗 讬专讚诐 讻讘专讬讬转讗 讛讗诪讜专讛 诇诪注诇讛 讗诇讗 砖讗谞讜 驻讜住拽讬诐 讻转讬专讜抓 讗讞专讜谉 砖讗讬谉 拽讘注 诇砖讬谞讛 讗讘诇 诇砖诪讗 讬专讚诐 讗讬谉 讞讜砖砖讬谉 讻诇诇 讜讘住讜讻讛 讗住讜专 讗祝 讘诪讜住专 砖谞转讜 诇讗讞专讬诐 讜讗祝 讘诪谞讬讞 专讗砖讜 讘讬谉 讘专讻讬讜 讜讘转驻讬诇讬谉 诪讜转专 讘讗专注讬 讘诇讗 诪住讬专转 砖讬谞讛 讜讘诇讗 讛谞讞转 专讗砖讜 讘讬谉 讘专讻讬讜 讜讬砖 讗讜住专讬诐 讘讻诇 砖讬谞讛 砖讘注讜诇诐 诪诪讛 砖讗诪专讜 讘诪住' 砖讘转 驻专拽 讘诪讛 讟讜诪谞讬谉 诪"讟 讗' 转驻讬诇讬谉 爪专讬讻讬谉 讙讜祝 谞拽讬 讻讗诇讬砖注 讘注诇 讻谞驻讬诐 讜驻专砖讜讛 砖诇讗 讬讬砖谉 讘讛诐 讜诇讗 讞诇拽讜 讘讛 讘讬谉 拽讘注 诇注专讗讬 讜讗祝 讙讚讜诇讬 讛驻讜住拽讬诐 讛讘讬讗讜讛 住转诐 砖诇讗 讬讬砖谉 讘讛诐 讜诇讗 讞诇拽讜 讘讛 讘讬谉 拽讘注 诇注专讗讬 讜诇讗 驻讬专砖讜讛 讘讚谞拽讬讟 诇讬讛 讘讬讚讬讛 讜讗讬谉 讛讚讘专讬诐 谞专讗讬谉 诇讚讞讜转 住讜讙讬讜转 砖讘砖诪讜注讛 讝讜 讜讻砖谞讗诪专讛 讘诪拽讜诐 讗讞专 讘住转诐 注诇 住诪讱 讘专讬讬转讗 讝讜 谞讗诪专讛 讜砖讬谞转 注专讗讬 砖讬注讜专讛 讻讚讬 讛讬诇讜讱 诪讗讛 讗诪讛:



诇讚注转 讛讗讜诪专 砖讞讜砖砖讬谉 诇砖诪讗 讬专讚诐 讬砖 诪讬 砖讗讜诪专 砖诪讬 砖诪讜讟诇 注诇讬讜 讘砖讘讜注讛 诇注砖讜转 讗讬讝讛 讚讘专 讘砖诇讬砖 讛诇讬诇讛 讗讜 讘讞爪讬 讛诇讬诇讛 讗住讜专 诇讜 诇讬砖谉 讗祝 拽讜讚诐 讛讝诪谉 讘讗讜转讛 注讜谞讛 砖诪讗 讬专讚诐 诇讗讜转讛 砖注讛 讜讗讬谉 讛讚讘专讬诐 讻诇讜诐 砖诇讗 谞讗诪专讛 讗诇讗 讘砖讛砖讬谞讛 注爪诪讛 讬砖 讘讛 讗讬住讜专 讗诇讗 砖诪"诪 讘讝讜 讜讻讬讜爪讗 讘讛 讬砖转讚诇 讘注爪诪讜 砖讬转注讜专专 讘讗讜转讛 砖注讛 讗讜 住诪讜讱 诇讛 讜讗诐 诇讗讜 讛专讬 讝讛 讗讜谞住 讜驻讟讜专:



讛讬讛 讬砖谉 讘转驻讬诇讬讜 讜专讗讛 拽专讬 讜专讜爪讛 诇住诇拽诐 讗讜讞讝 讘专爪讜注讛 讜诇讗 讘拽爪讬爪讛 讜诪"诪 讘注诇 拽专讬 诪讜转专 讘转驻讬诇讬谉 讜讗讬谞讜 爪专讬讱 诇住诇拽诐 讗诐 讗讬谞讜 专讜爪讛 讜讛谞讻谞住 诇讬砖谉 讘讬讜诐 专爪讛 讞讜诇抓 专爪讛 诪谞讬讞 砖住转诐 砖讬谞转 讛讬讜诐 砖讬谞转 注专讗讬 讛讬讗 讜讘诇讬诇讛 讞讜诇抓 砖住转诪讛 砖讬谞转 拽讘注 讛讬讗 讜讛讬诇讚讬诐 讛诪爪讜讬讬诐 讗爪诇 谞砖讜转讬讛诐 讜专讙讬诇讬诐 讘讟讜诪讗讛 诇注讜诇诐 讞讜诇爪讬谉 讗诐 谞砖讜转讬讛诐 注诪讛诐 砖诪讗 讬讘讜讗讜 诇讬讚讬 拽诇讜转 专讗砖 讜讗诐 讙专诐 讛注讜谉 讜砖讻讞 讜砖诪砖 诪讟转讜 讘转驻讬诇讬讜 讗讬谞讜 讗讜讞讝 诇讗 讘专爪讜注讛 讜诇讗 讘拽爪讬爪讛 注讚 砖讬讟讘讜诇 讬讚讬讜 诪驻谞讬 砖讛讬讚讬诐 注住拽谞讬讜转 讛诐:



讗讬谉 专讗讜讬 诇讗讚诐 诇拽讘讜注 砖讬谞讛 讘讬讜诐 讗诇讗 砖讬砖谉 注专讗讬 讜讬转讞讝拽 讘讗讜诪谞讜转讜 讗讜 讘转讜专转讜 诇驻讬 诪讛 砖讛讜讗 讚专讱 讛注专讛 讗诪专讜 讗讘讬讬 讛讜讛 谞讗讬诐 讻诪讬讝诇 诪讘讬 专讘 诇驻讜诪讘讚讬转讗 拽专讗 注诇讬讛 专讘 [讬讜住祝] 注讚 诪转讬 注爪诇 转砖讻讘 讜讘砖讘转 诪讬讛讗 诪讜转专 诪砖讜诐 注讜谞讙 砖讘转 讜讛讜讗 砖讗诪专讜 讘转诇诪讜讚 讛诪注专讘 讘诪讛 诪注谞讙讜 诪专 讗诪专 讘砖讬谞讛 讜诪专 讗诪专 讘转诇诪讜讚 转讜专讛 讜诇讗 驻诇讬讙讬谉 讻讗谉 讘转诇诪讬讚 讻讗谉 讘讘注诇 讛讘讬转 讜讻讘专 讘讬讗专谞讜讛 讘砖讘转 讘驻专拽 讻诇 讻转讘讬 讛拽讜讚砖:





转讜住驻讜转 专讬"讚

谞讟诇讜 讘诪驻讛 驻讬' 诪驻谞讬 砖讗讻诇讜 讘诇讗 谞讟讬诇转 讬讚讬诐 谞讟诇讜 讘诪驻讛 砖诇讗 讬讟诪讗谞讜 讘讬讚讬诐 诪住讜讗讘讜转 讜讗注"讙 讚讬讚讬诐 砖谞讬讜转 讛讜讬讬谉 讜讗讬谉 砖谞讬 注讜砖讛 砖诇讬砖讬 讘讞讜诇讬谉 讬砖 诇讜诪专 讗讜讻诇 讞讜诇讬谉 讘讟讛专讛 讛讬' 注诇 讟讛专转 转专讜诪讛 讗讜 注诇 讟讛专转 讛拽讜讚砖 砖讛砖谞讬 注讜砖讛 讘讛谉 砖诇讬砖讬 讜讗注"驻 砖诇讗 讛讬' 讘讜 讻讘讬爪讛 诪拽讘诇 讟讜诪讗讛 讘讻诇 砖讛讜 讻讚转谞讗讬 讘住讬驻专讗 讜讛讛讬讗 讟讜诪讗讛 讛讗讬 诪讚专讘谞谉 讜诇讗 专爪讛 诇讗讻讜诇 讗讜讻诇 讟诪讗 讗驻'讬 讘驻讞讜转 诪讻讘讬爪讛 讛讗 讻讘讬爪讛 讘注讬 谞讟"讬 讜讗注"驻 砖讗讜讻诇讜 讘诪驻讛 讻讚讗诪专讬' 讘驻' 讻诇 讛讘砖专 讚讗讜讻诇 诪讞诪转 诪讗讻诇 讗注"驻 砖讗讬谞讜 谞讜讙注 讘注讬 谞讟"讬 讜讛"谞 讗注"驻 砖讗讜讻诇讜 讘诪驻讛 讘注讬 谞讟"讬 讜讘注讬 讘专讻讛 诇讗讞专讬讜 讗讘诇 驻讞讜转 诪讻讘讬爪讛 诇讗 讘注讬 讘专讻讛 诇讗讞专讬讜 诪砖讜诐 讚住"诇 讻专' 讬讛讜讚讗 讚转谞谉 讘驻' 砖诇砖讛 砖讗讻诇讜 讻讗讞转 注讚 讻讛诪 诪讝诪谞讬谉 注讚 讻讝讬转 专' 讬讛讜讚讗 讗讜诪专 注讚 讻讘讬爪讛 讗讘诇 诪讬讛讜 讗注"讙 讚专' 爪讚讜拽 住"诇 讻专' 讬讛讜讚讗 讛诇讻讛 讻专"诪 诪砖讜诐 讚转谞讬' 诇讬' 讘住转诪讗 讚诪砖诪注 砖讻诇 讛讞讻诪讬诐 讛讬讜 住讜讘专讬诐 讻讱 讜专讘讬 讬讛讜讚讗 讘诇讞讜讚讬' 讛讗讜 讚驻诇讬讙 讜讘注讬 讻讘讬爪讛 讜讻讱 驻住拽 砖诐 专讘讬谞讜 讬爪讞拽 讝爪讜拽"诇 讛诇讻讛 讻转"拽 讜专"讞 讝爪讜拽"诇 讻转讘 谞诪讬 讛转诐 讜拽讬讬"诇 讻专"诪 讘讛 讗诪讚驻住讬拽 专' 讬讜讞谞谉 讻讬 讛讗 讚讗诪专 专' 讞讬讬讗 讘专 讗讘讗 讗诪专 专' 讬讜讞谞谉 讜诇讛讜爪讬讗 讗讞专讬诐 讬讚讬 讞讜讘转谉 注讚 砖讬讗讻诇 讻讝讬转 讚讙诐 讜讛"谞 讗诪专 专讘 讛讜谞讗 讘专 讬讛讜讚讗 诪砖诪讬' 讚专' 谞转谉 砖讗讬谞讜 诪讜爪讬讗 讗讞专讬诐 注讚 砖讬讗讻诇 讻讝讬转 讚讙诐 讚拽讬"诇 讻诇 砖讗讬谞讜 诪讞讜讬讘 讘讚讘专 讗讬谞讜 诪讜爪讬讗 讗讞专讬诐 讬"讞 讜讻"讻 讙诐 讘讟诇 讛诇讻讜转 讙讚讜诇讜转 讗注"讙 讚专"诪 讜专' 讬讛讜讚讗 讛诇讻讛 讻专' 讬讛讜讚讗 讛讻讗 讛诇讻讛 讻专"诪 讚拽讗讬 专' 讬讜讞谞谉 讘砖讟讬转讬' 讚讗诪专 专' 讞讬讬讗 讘专 讗讘讗 讗谞讬 专讗讬转讬 讗转 专' 讬讜讞谞谉 砖讗讻诇 讝讬讞 诪诇讜讞 讜讘讬专讱 注诇讬讜 转讞诇讛 讜住讜祝 讜讻' 注讜讚 讘讛"讙 讜讻讚 讗讻讬诇 讻讝讬转 讚讙谉 诪驻讬拽 讬"讞 诪讗谉 讚讗讻诇讜 砖讬注讜专讗 讚专讘谞谉 讻讜转讬' 讗讜 讻讝讬讬转 讗讜 讻讘讬爪讛 讗讘诇 讗讬谞讛讜 讗讻诇讬 注讚 砖讘注讗 讜讗讬讛讜 讗讻讬诇 讚讗讜专讬讬转讗 诇讗 诪驻讬拽 讻讝讬转 砖讬注讜专讗 讚讗讜专讬讬转讗 讗诇讗 诪讘专讱 诪讗谉 讚讗讻诇 讜砖讘注:





诪讛专砖"讗 - 讞讬讚讜砖讬 讛诇讻讜转

讘驻专砖"讬 讘讚"讛 诇讬诪讗 拽住讘专 专讘讬 讬讜住讬 讻讜' 讜诪讘注讬 诇谉 诇诪注讘讚 讻讜讜转讬讛 讻讜' 注讻"诇 讚诪砖"讛 诇讗 拽诪讘注讬 诇谉 诇注讬诇 诇专讘讬 讬注拽讘 诇讬诪讗 住讘专 专"讬 讻讜' 讚诇讗 讗讻驻转 诇谉 讘讛讻讬 讻讬讜谉 讚诇讬转 讛诇讻转讗 讻讜讜转讬讛:





讞讻诪转 砖诇诪讛

转讜住' 讘讚"讛 讜诇讗 讘讬专讱 讗讞专讬讜 讻讜' 诪诇转讬讛 讚专' 讬讜讞谞谉 讗诪专. 谞"讘 驻讬' 讻诪讜 讝讗转 讗讜诪专转 讜拽"诇:





专砖"砖

转讚"讛 讜诇讗 讘讬专讱 讜讝讬转 讚讬专讜砖诇诪讬 拽讟谉 诪讝讬转 讘讬谞讜谞讬 讛讜讛. 注诪砖"讻 讘讬讜诪讗 (注讟) 注"讚 讘讝讛:



讘讗"讚 讗讘诇 诇驻谞讬讜 诪讘专讱 讗驻讬诇讜 讘驻讞讜转 诪讻讝讬转 讻讜'. 讻爪"诇:



讘住讛"讚 诇讙专诪讬讛 讛讜讗 讚注讘讬讚 诪砖讜诐 讚讗讬谉 讻讜'. 讻爪"诇:





讛讙讛讜转 讬注讘"抓

讚"讛 讜诇讗 讬讗讞讝 讻讜壮 讜专爪讜注谉. 爪"诇 讜专讘讜注谉:


讚状讛 讻诪讬注诇 讻讜' 砖讬转讗 驻专住讬. 谞"讘 注讬讬谉 诪讙讬诇讛 (讜' 讗'):





讘谉 讬讛讜讬讚注

讗指诪址专 专址讘: 讗指住讜旨专 诇职讗指讚指诐 诇执讬砖讈止谉 讘旨址讬旨讜止诐 讬讜止转值专 诪执砖旨讈职谞址转 讛址住旨讜旨住, 讜职讻址诪旨指讛 砖讈职谞址转 讛址住旨讜旨住? 砖讈执讬转旨执讬谉 谞执砖讈职诪值讬. 讜谞专讗讛 诇讬 讘住"讚 谞专诪讝 诪住驻专 讛砖讬转讬谉 讘讗讜转讬讜转 砖诪讜 砖诇 住旨讜旨住 讻讬 讗讜转 住' 诪住驻专讜 砖讬转讬谉 讜讙诐 诪诇讜讬 讛住诪"讱 讙诐 讻谉 讛讜讗 诪住驻专 砖讬转讬谉 讜讻谉 讗讜转 讜讗"讜 讛讜讗 砖砖讛 注砖专讜转 砖讛诐 砖讬转讬谉.
讜讘讝讛 讬讜讘谉 讘住"讚 讛讻转讜讘 讘讝讻专讬讛 (讝讻专讬讛 讬讚, 讻) '讘址旨讬旨讜止诐 讛址讛讜旨讗 讬执讛职讬侄讛 注址诇 诪职爪执诇旨讜止转 讛址住旨讜旨住 拽止讚侄砖讈 诇址讬职讬指' 讜讚专砖讜 专讝"诇 (驻住讞讬诐 谞.) 诪爪讬诇讜转 讛住讜住 讛讜讗 讛转讻砖讬讟 砖谞讜转谞讬谉 诇住讜住 讘讬谉 注讬谞讬讜, 讜拽砖讛 诪讗讬 专讘讜转讬讛 讚转讻砖讬讟 讝讛 砖诪讙讬讚 注诇讬讜 讛讻转讜讘 砖讬讛讬讛 '拽止讚侄砖讈 诇址讬职讬指'? 讜讘讝讛 谞讬讞讗 讚诪讗诪专 专讝"诇 讝讛 讛讜讗 诇砖讜谉 诪诇讬爪讛 讻讬 讘住讜住 谞诪爪讗 讚讘专 驻讗专 砖讬转驻讗专 讘讜 讛住讜住 注诇 砖讗专 讘专讬讜转 讜讛讜讗 讘砖讬谞转 注讬谞讬讜 砖讗讬谞讜 讬砖谉 讬讜转专 诪砖讬转讬谉 谞砖诪讬 讜注诇 讝讛 讗讜诪专讜 转讻砖讬讟 砖谞讜转谞讬谉 诇住讜住 讘讬谉 注讬谞讬讜 驻讬专讜砖 诪讛 砖诪砖讘讞讬谉 讜诪驻讗专讬谉 讛讞讻诪讬诐 诇住讜住 讘砖讬谞讛 砖讘注讬谞讬讜 讚注诇 讝讛 讛砖讬注讜专 讗诪专讜 诪讜转专 诇转诇诪讬讚讬 讞讻诪讬诐 砖讬砖谉 讘讬讜诐 讜注诐 讻诇 讝讛 诇注转讬讚 讙诐 讝讛 讛砖讬注讜专 讬讛讬讛 拽讜讚砖 诇讛' 讗爪诇 讛转诇诪讬讚讬 讞讻诪讬诐 砖诇讗 讬砖谉 讘讬讜诐 讗驻讬诇讜 砖讬转讬谉 谞砖诪讬 讗诇讗 讬注住讜拽 讘转讜专讛 讜诇讗 讬砖谉 专讙注 讗讞讚 讘讬讜诐.





讙诇讬讜谉 讛砖"住 - 专讘讬 注拽讬讘讗 讗讬讙专

专砖"讬 讚"讛 讻诪讬注诇 讜讻讜' 讚诪驻专砖 讘诪拽讜诐 讗讞专. 注讬讬谉 讘转砖讜讘转 谞讜讚注 讘讬讛讜讚讛 诪讛讚讜专讗 转谞讬讬谞讗 讞讗"讞 住讬' 讻:





驻谞讬 讬讛讜砖注

讘诪砖谞讛 诪注砖讛 讜讛讘讬讗讜 诇专"讬 讘"讝 讻讜' 讜讻砖谞转谞讜 诇专' 爪讚讜拽 讻讜' 谞讟诇讜 讘诪驻讛 讜驻讬专砖"讬 诪砖讜诐 谞拽讬讜转 讜讻转讘讜 讛转讜住' 讚讘讞谞诐 驻讬' 讻谉 讚专' 爪讚讜拽 讻讛谉 讛讬讛 讻讜' 讛讬讛 讗讜讻诇 注诇 讟讛专转 转专讜诪讛 讻讜' 讚讗驻讬诇讜 驻讞讜转 诪讻讘讬爪讛. 讜诇注"讚 讚讘专讬 讛转讜住驻转 转诪讜讛讬诐 讻讬讜谉 讚诇驻讬 驻讬专讜砖诐 讗讬谉 诇讞诇拽 讘讬谉 讻讘讬爪讛 诇驻讞讜转 诪讻讘讬爪讛 诇注谞讬谉 讗讻讬诇转 转专讜诪讛 讘诪驻讛 讜诇拽诪谉 讘砖诪注转讬谉 诪住拽讬谞谉 诇讛讚讬讗 讚讬砖 诇讞诇拽 讘讬谉 讻讘讬爪讛 诇驻讞讜转 诪讻讘讬爪讛 讜讻诪"砖 讛转讜住' 注爪诪谉 讘讚"讛 讛讗 讻讘讬爪讛 讜讛谞讬讞讜 讘转讬诪讗 讛讱 拽讜砖讬讗 讚专' 爪讚讜拽 讻讛谉 讛讬讛 讜讛讜转专讛 诇讜 讘讗讻讬诇转 诪驻讛 讗驻讬诇讜 讘讻讘讬爪讛:


诪讬讛讜 诇讜诇讬 讚讘专讬讛诐 讛讬讛 谞专讗讛 诇讬 讚诪讛 砖讛转讬专讜 诪驻讛 诇讗讜讻诇讬 转专讜诪讛 讛讬讬谞讜 讚讜拽讗 讘讗讻讬诇转 转专讜诪讛 诪诪砖 讻讬讜谉 讚讻讛谞讬诐 讝专讬讝讬谉 讛诐 诇讬讻讗 诇诪讬讞砖 讚诇诪讗 谞讙注 讘转专讜诪讛 讘讬讚讬诐 诪住讜讗讘讜转 诪砖讗"讻 讘讗讻讬诇转 讞讜诇讬谉 诇讗 驻诇讜讙 专讘谞谉 讘讬谉 讻讛谞讬诐 诇砖讗专 讘谞讬 讗讚诐 讘讚讘专 砖爪专讬讱 谞讟讬诇讛 砖诇讗 讛讜转专讛 诇讛诐 诇讗讻讜诇 讘诪驻讛 诇讻讱 讛讜讻专讞 专砖"讬 诇驻专砖 讚讘讗诪转 谞讟讬诇讛 讝讜 砖诇 专' 爪讚讜拽 讗讬谞讛 讗诇讗 诪砖讜诐 谞拽讬讜转 讚讗注"讙 讚讻讛谉 讛讜讬 讜讛讬讛 讗讜讻诇 注诇 讟讛专转 转专讜诪讛 讗驻"讛 讗讬讻讗 诇诪讬诪专 讚谞讟讬诇讛 讝讜 讚讞讜诇讬谉 注诇 讟讛专转 转专讜诪讛 诇讗 砖讬讬讱 讗诇讗 讘讻讘讬爪讛 讚讜拽讗 砖讛讜讗 砖讬注讜专 讗讻讬诇转 专讜讘 讘谞讬 讗讚诐 讜讟讜诪讗转讜 谞诪讬 讞诪讬专讗 讻讬讜谉 砖诪讟诪讗 讗讜讻诇讬诐 讗讞专讬诐 诪砖讗"讻 讘驻讞讜转 诪讻讘讬爪讛 讗驻讬诇讜 讞讜诪专讗 讘注诇诪讗 诇讗 砖讬讬讱 讘讛讜 诇讛爪专讬讱 谞讟讬诇转 讬讚讬诐 讻谉 谞专讗讛 诇讬 谞讻讜谉 诇讬讬砖讘 砖讬讟转 专砖"讬 讜讚讜"拽:


讗讞专 讝讛 专讗讬转讬 讘转讜住驻转 讚讬讜诪讗 讚祝 注"讟 讻转讘讜 诇讛讚讬讗 讗讛讗讬 讚专讘讬 爪讚讜拽 讙讜驻讗 砖诇讗 讛转讬专讜 诪驻讛 诇讗讜讻诇讬 转专讜诪讛 讗诇讗 讘转专讜诪讛 诪诪砖 讜诇讗 讘讞讜诇讬谉 砖谞注砖讛 注诇 讟讛专转 转专讜诪讛 讜讻讚驻专讬砖讬转 讗诇讗 讚诇讗 谞讞转讜 讛转诐 诇讬转谉 讟注诐 诇讞诇拽 讘讬谉 讻讘讬爪讛 诇驻讞讜转 诪讻讘讬爪讛 讻诪讜 砖讚拽讚拽讜 讻讗谉 讚讗祝 驻讞讜转 诪讻讘讬爪讛 诪拽讘诇 讟讜诪讗讛. 讜讛谞专讗讛 讘讝讛 讚讛转讜住驻转 讚讬讜诪讗 讛讬讬谞讜 诇驻讬 砖讬讟转 专"转 讚专"驻 讛诪爪谞讬注 讜讘驻专拽 讻诇 砖注讛 讚祝 诇"讙 注"讘 砖住讜讘专 讚驻讞讜转 诪讻讘讬爪讛 讗讬谉 诪拽讘诇 讟讜诪讗讛 诪谉 讛转讜专讛 诪砖讗"讻 讛转讜住驻转 讚讛讻讗 讛谉 讘砖讬讟转 专砖"讬 讚驻专拽 讛诪爪谞讬注 讚讗讜讻诇 注爪诪讜 谞讟诪讗 讗驻讬诇讜 讘讻诇 砖讛讜 讻谉 谞专讗讛 诇讬 讜讚讜"拽:


讘转讜住' 讘讚"讛 讜诇讗 讘讬专讱 讗讞专讬讜 住讘专 诇讛 讻专"讬 讚驻专拽 讙' 砖讗讻诇讜 讚讚专讬砖 讜讗讻诇转 讜砖讘注转 讻讜'  讜谞专讗讛 诪讻诇 讚讘专讬讛诐 讻讗谉 讚驻诇讜讙转讗 讚专"诪 讜专"讬 诇讗讜 讘讘专讻转 讛诪讝讜谉 诇讞讜讚 讗讬讬专讬 讗诇讗 讘讻诇 讚讬谞讬 讘专讻讛 讗讞专讜谞讛 讚讝' 诪讬谞讬诐 讜砖讗专 讚讘专讬诐 讚讗注"讙 讚注讬拽专 讟注诪讗 讚专"讬 讚讗诪专 讻讘讬爪讛 讛讬讬谞讜 诪讚专砖讗 讚讜讗讻诇转 讜砖讘注转 讚讻转讬讘 讘讘讛"诪 诇讞讜讚 讗驻"讛 诪砖诪注 诇讛讜 讚讻讬讜谉 讚讘讘讛"诪 讘注讬 专"讬 讻讘讬爪讛 讻诇 砖讻谉 讘砖讗专 诪讬谞讬诐 讚讘专讻讛 讗讞专讜谞讛 讚讬讚讛讜 诪讚专讘谞谉 讚讗住诪讻讬谞讛讜 讗讘专讻转 讛诪讝讜谉 讗诐 讻谉 诇讗 讬讛讗 讛讟驻诇 讞诪讜专 诪谉 注讬拽专. 讗诐 讻谉 诇驻"讝 诪讚专"讬 砖诪注讬谞谉 诇专讘讬 诪讗讬专 诇注谞讬谉 讻讝讬转:


诪讬讛讜 讘驻专拽 讻讬爪讚 诪讘专讻讬谉 (讘专讻讜转 讚祝 诇"讟) 讻转讘讜 讘砖诐 专"讬 讚讘专讻转 讘讜专讗 谞驻砖讜转 讗驻讬' 讘驻讞讜转 诪讻砖讬注讜专 注"砖 讘讞讬讚讜砖讬谞讜. 讜讗"讻 诇驻"讝 诪砖诪注 讚诇讗 谞讞转讜 诇讛讱 住讘专讗 讚诇讗 讬讛讗 讟驻诇 讞诪讜专 诪谉 讛注讬拽专 讗诇讗 诇注谞讬谉 讘专讻讛 诪注讬谉 讙' 讚讝' 诪讬谞讬诐 诇讞讜讚 讜讛讬讛 谞专讗讛 诇讻讗讜专讛 讘讝讛 讚讟注诐 讛讚讘专 诪砖讜诐 讚住讘专讬 讚讘专讻讛 诪注讬谉 讙' 谞诪讬 讚讗讜专讬讬转讗 讚讜讗讻诇转 讜砖讘注转 注诇讬讬讛讜 谞诪讬 拽讗讬 讜讻砖讬讟转 讘注诇 讛"讙 砖讛讘讬讗 讛讟讜专 讗"讞 讘住讬诪谉 专"讟 讜讛讘"讬 讘砖诐 讛专砖讘"讗 讗诇讗 讚诪诇砖讜谉 讛讟讜专 讜讛讘"讬 讜讛砖"注 诪砖诪注 讚讗讬谉 砖讬讟转 讛转讜住驻转 讻谉 注"砖. 讜诇讻讗讜专讛 诪诇砖讜谉 诪砖谞转讬谞讜 讘诪注砖讛 讚专' 爪讚讜拽 讚拽讗诪专 讜诇讗 讘讬专讱 讗讞专讬讜 诪砖诪注 谞诪讬 诇讻讗讜专讛 砖诇讗 讘讬专讱 讻诇诇 讗驻讬诇讜 讘谞"专 讚谞专讗讛 讚讜讞拽 诇讜诪专 讚专讘讬 爪讚讜拽 诇讗 拽讗讬 讗诇讗 讗驻转 讗讜 讗讻讜转讘讜转 讚诇注讬诇 砖讛讜讗 诪讝' 诪讬谞讬诐 讜诇注谞讬谉 讘专讻转 讙' 讗讜 诪注讬谉 讙' 诇讞讜讚 讜诇讗 诇注谞讬谉 讘谞"专 讚讛讗 讗讜讻诇 驻讞讜转 诪讻讘讬爪讛 住转诪讗 拽转谞讬 讜驻砖讟讗 讚诇讬砖谞讗 讚诇讗 讘讬专讱 讗讞专讬讜 谞诪讬 讛讻讬 讚讬讬拽 讗诐 讻谉 注"讻 爪专讬讱 诇讜诪专 讚讛讬讬谞讜 讟注诪讗 讚专讘讬 爪讚讜拽 讜讚专"讬 诪砖讜诐 砖诇讗 讬讛讗 讟驻诇 讞诪讜专 诪谉 讛注讬拽专. 讜诇驻"讝 诪讚专"讬 谞砖诪注 诇专"诪 讚讘注讬谞谉 讻讝讬转 讘讻诇 讛讘专讻讜转 讜驻讞讜转 诪讻讝讬转 讗驻讬诇讜 讘谞"专 诇讗 讘注讬 讜讻讚诪砖诪注 诪诇砖讜谉 讛转讜住驻转 讻讗谉 讻谉 谞专讗讛 诇讬 讜讚讜"拽:

